På Skjønhaug finnes det skoler, barnehager, butikker, aldershjem, kirke, og kommunehuset for Trøgstad. Torvet Bok og mer er allerede etablert som et innbyggertorg og bibliotek. Her ligger også Trøgstadhallen (flerbrukshall med en håndballbane), Trøgstad stadion (friidrett og fotball) og en go-kart-bane. Noen kilometer sør for tettstedet ligger Turnlåven, en låve som er bygd om til turnhall. Ved Trøgstad stadion er det også en kunstgressbane for fotball.